ଭୁବନେଶ୍ୱର, ଅକ୍ଟୋବର ୨୦ (ଲୋକାଲ ୱାୟାର): ଆକାଶରେ ମେଘ ଘୋଟି ଆସିବା ମାତ୍ରେ ଭଦ୍ରକ ଜିଲ୍ଲାର ମତ୍ସ୍ୟଜୀବୀ ଗାଁ ଧାମରାର ସମୁଦ୍ରରୁ ମାଛ ଧରି ପେଟ ପୋଷୁଥିବା ରାଜୀବ ମଣ୍ଡଳଙ୍କୁ ଜୀବିକା ହରାଇବାର ଭୟ ଗ୍ରାସେ ।
୩୯ ବର୍ଷୀୟ ଏହି ମତ୍ସ୍ୟଜୀବୀଙ୍କ ରୋଜଗାରରେ ଚଳନ୍ତି ପାଞ୍ଚ ଜଣ ସଦସ୍ୟ । କିନ୍ତୁ ପ୍ରତିକୂଳ ପାଣିପାଗ ଓ ଅଶାନ୍ତ ସମୁଦ୍ର ଯୋଗୁ ସେ ସମୁଦ୍ରକୁ ଯାଆନ୍ତି ନାହିଁ ।
ମଣ୍ଡଳ ବସି ରହି ଅପେକ୍ଷା କରନ୍ତି କେତେବେଳେ ଆକାଶ ସଫା ହେବ ଓ ଜୀବିକା ସନ୍ଧାନରେ ସେ ସମୁଦ୍ର ଭିତରକୁ ଯାଇପାରିବେ ।
ମଣ୍ଡଳଙ୍କ ଭଳି ଉପକୂଳବର୍ତ୍ତୀ ରାଜ୍ୟର ବିଭିନ୍ନ ସ୍ଥାନରେ ରହୁଥିବା ହଜାର ହଜାର ସାମୁଦ୍ରିକ ମତ୍ସ୍ୟଜୀବୀ ୪୮୦ କିଲୋମିଟର ଦୀର୍ଘ ଉପକୂଳ ବାରମ୍ବାର ଲଘୁଚାପ ଓ ଘୂର୍ଣ୍ଣିବଳୟ ଦ୍ୱାରା ପ୍ରଭାବିତ ହେଉଛନ୍ତି ।
ଖରାପ ପାଣିପାଗ ଯୋଗୁ ସାମୁଦ୍ରିକ ମତ୍ସ୍ୟଜୀବୀ ଅଧିକ ଦିନ ମାଛ ଧରିବାକୁ ଯାଇ ପାରୁନାହାନ୍ତି । ସମୁଦ୍ର କୂଳିଆ ଗାଁ ଗୁଡ଼ିକର ମତ୍ସ୍ୟ ନିୟନ୍ତ୍ରିତ ଅର୍ଥନୀତି ଏଥିପାଇଁ ପ୍ରଭାବିତ ହେଉଛି ।
ରାଜ୍ୟର ଆନୁମାନିକ ୪.୫ ଲକ୍ଷ ଲୋକ ସମୁଦ୍ରରୁ ମାଛ ଧରି ରୋଜଗାର କରନ୍ତି । ଲଘୁଚାପ ଓ ଘୂର୍ଣ୍ଣିବଳୟ ଯୋଗୁ ସେମାନଙ୍କ ଅର୍ଥନୀତି ପ୍ରଭାବିତ ହୁଏ ।
ଏସବୁ ପ୍ରାକୃତିକ ଘଟଣା ଓ କାହାର ନିୟନ୍ତ୍ରଣାଧୀନ ନୁହେଁ । ତେବେ ବିଗତ ବର୍ଷଗୁଡ଼ିକରେ ବାରମ୍ବାର ଏପରି ଘଟୁଛି । ତେଣୁ ସମୁଦ୍ରରୁ ମାଛ ଧରି ଜୀବିକା ଅର୍ଜନ ଆଉ ନିର୍ଭରଯୋଗ୍ୟ ନୁହେଁ ବୋଲି ଗଞ୍ଜାମ ଜିଲ୍ଲା ସାମୁଦ୍ରିକ ମତ୍ସ୍ୟଜୀବୀ ସଂଘର ପ୍ରତିନିଧି ଏ. ତାଲେୟା କହିଛନ୍ତି ।
ଉପକୂଳବର୍ତ୍ତୀ ଗାଁଗୁଡ଼ିକର ମତ୍ସ୍ୟ ନିୟନ୍ତ୍ରିତ ଅର୍ଥନୀତି ସରକାରଙ୍କ ଦ୍ୱାରା ନିଷେଧାଦେଶ ଓ ପ୍ରାକୃତିକ କାରଣ ଯୋଗୁ ପ୍ରଭାବିତ ହେଉଛି ।
ପ୍ରତିବର୍ଷ ରାଜ୍ୟ ସରକାର ଧାମରାରୁ ଦେବୀ ନଦୀ ମୁହାଣ ମଧ୍ୟରେ ୨୦ କିଲୋମିଟର ବ୍ୟାପି ବ୍ୟାସାର୍ଦ୍ଧରେ ସାମୁଦ୍ରିକ ମାଛ ଧରା ଦୀର୍ଘ ୭ ମାସ ନିଷେଧ କରୁଛନ୍ତି ।
ଓଡ଼ିଶା ସାମୁଦ୍ରିକ ମତ୍ସ୍ୟପାଳନ ନିୟନ୍ତ୍ରଣ ଅଧିନିୟମ, ୧୯୮୩ ଅନୁଯାୟୀ କଇଁଚଙ୍କ ପ୍ରଜନନ ସୁରକ୍ଷା ପାଇଁ ସାମୁଦ୍ରିକ ମାଛ ଧରା ଉପରେ ନଭେମ୍ବର ୧ରୁ ୩୧ ମେ ଯାଏଁ ସରକାର ନିଷେଧାଦେଶ ଜାରି କରିଛନ୍ତି ।
ବହୁ ସଂଖ୍ୟାରେ କଇଁଚ ମାଛ ଧରା ଜାଲରେ ଫସି କିମ୍ବା ମାଛ ଧରା ଟ୍ରଲରର ପ୍ରପେଲର ମାଡରେ ମରି ଯାଉଛନ୍ତି ।
ଏହାବ୍ୟତୀତ ମାଛ ପ୍ରଜନନ ଋତୁ ପାଇଁ ୧୫ ଏପ୍ରିଲରୁ ୩୧ ମେ ଯାଏଁ ମାଛ ଧରା ନିଷିଦ୍ଧ କରାଯାଇଛି ।
ନିଷେଧାଦେଶ ପ୍ରତ୍ୟାହୃତ ହେବା ପରେ ବାରମ୍ବାର ଲଘୁଚାପ ଓ ଘୂର୍ଣ୍ଣିବଳୟ ଲାଗି ରହୁଥିବାରୁ ସମୁଦ୍ରରୁ ମାଛ ଧରା ପ୍ରଭାବିତ ହେଉଛି ।
ରପ୍ତାନୀକାରୀ ଓ ଟ୍ରଲର ଅପରେଟରଙ୍କ ବିବାଦ ଯୋଗୁ ସମସ୍ୟା ଆହୁରି ବଢୁଛି ବୋଲି ମତ୍ସ୍ୟଜୀବୀ ସଂଘର ପ୍ରତିନିଧି ତୁଷାର ସର୍ଦ୍ଦାର କହିଛନ୍ତି ।
ସରକାରଙ୍କ ମାଛ ଧରା ନିଷେଧ ଓ ବାରମ୍ବାର ହେଉଥିବା ପ୍ରାକୃତିକ ବିପର୍ଯ୍ୟୟ ଯୋଗୁ ଭଦ୍ରକ, କେନ୍ଦ୍ରାପଡ଼ା, ଜଗତସିଂହପୁର ଓ ପୁରୀ ଜିଲ୍ଲାର କିଛି ଅଞ୍ଚଳର ମତ୍ସ୍ୟଜୀବୀ ସବୁଠାରୁ ଅଧିକ ପ୍ରଭାବିତ ହେଉଛନ୍ତି ।
କଇଁଚ ସଂରକ୍ଷଣ ପାଇଁ ମାଛ ଧରା ନିଷେଧ ହେଉନଥିବା ଅଞ୍ଚଳଗୁଡ଼ିକରେ ୭ରୁ ୮ ମାସ ମାଛ ଧରା ହୋଇଥାଏ । ତେବେ ପାଣିପାଗ ଓ ଅଶାନ୍ତ ସମୁଦ୍ର ଯୋଗୁ ବର୍ଷକୁ ତିନିରୁ ଚାରି ମାସ ମାଛ ଧରି ହେଉଥିବା ତଲେୟା କହିଛନ୍ତି ।
ଗତ ୪୫ ଦିନ ଭିତରୁ ଆମେ ୨୦ରୁ ୨୨ ଦିନ ଲଘୁଚାପ ଯୋଗୁ ସମୁଦ୍ର ଅଶାନ୍ତ ରହିଥିବାରୁ ମାଛ ଧରି ପାରିନାହୁଁ ।
ବାତ୍ୟା ଫନି ପୁରୀକୁ ଧ୍ୱସ୍ତବିଧ୍ୱସ୍ତ କରିଥିଲା । ମତ୍ସ୍ୟଜୀବୀ ଅଧିକ ପ୍ରଭାବିତ ହୋଇଥିଲେ । ଡଙ୍ଗା, ଜାଲ ଓ ମାଛ ଧରା ଉପକରଣ ବାତ୍ୟା ଯୋଗୁ ନଷ୍ଟ ହୋଇ ଯାଇଥିଲା ।
ମତ୍ସ୍ୟଜୀବୀମାନେ ସରକାରଙ୍କ ଠାରୁ ମିଳୁଥିବା କ୍ଷତିପୂରଣ ପର୍ଯ୍ୟାପ୍ତ ନୁହେଁ ବୋଲି ଅଭିଯୋଗ କରିବା ସହ ଅନେକେ କ୍ଷତିପୂରଣ ରାଶି ଗ୍ରହଣ କରିନାହାନ୍ତି ।
କିଛି ବର୍ଷ ହେଲା ବାରମ୍ବାର ପାଗ ଖରାପ ହେବା ସହ ଲଘୁଚାପ ସୃଷ୍ଟି ହେଉଛି । ସାରା ବିଶ୍ୱରେ ଏପରି ଘଟୁଛି ।
ଓଡ଼ିଶା ବ୍ୟତୀତ ଅନ୍ୟ ସମସ୍ତ ଉପକୂଳବର୍ତ୍ତୀ ରାଜ୍ୟ ଏପରି ପାଣିପାଗର ସମ୍ମୁଖୀନ ହେଉଛନ୍ତି ।
ବଦଳି ଚାଲିଥିବା ଟ୍ରେଣ୍ଡକୁ ମତ୍ସ୍ୟଜୀବୀମାନେ ଧୀରେ ଧୀରେ ଗ୍ରହଣ କରିବେ ବୋଲି କହିଛନ୍ତି ସୋଆ ଡିମଡ ଟୁ ବି ବିଶ୍ୱବିଦ୍ୟାଳୟର ପରିବେଶ ଓ ପାଣିପାଗ କେନ୍ଦ୍ର ନିର୍ଦ୍ଦେଶକ ଡଃ ଶରତ ଚନ୍ଦ୍ର ସାହୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
